Diari Oficial de la Generalitat Valenciana


Sumari del DOGV 5131, del 09-11-2005 (2005/11498)

RESOLUCIÓ de 20 de setembre de 2005, del Servici Territorial d'Energia, relativa a la informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions de la conducció de gas natural Guardamar del Segura-Torrevieja-Orihuela-Pilar de la Horadada, que discorre pels termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, així com de l'estudi de l'impacte ambiental, presentat per Gas Natural Cegas, SA. CBREDE/2005/30/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11907


Data del document
:   20-09-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orihuela
    * Torrevieja
    * Guardamar del Segura
    * Pilar de la Horadada
    * infraestructura urbana
    * impacte ambiental
    * gas natural
    * empresa privada

RESOLUCIÓ de 20 de setembre de 2005, del Servici Territorial d'Energia, relativa a la informació pública del projecte d'autorització administrativa, reconeixement d'utilitat pública i aprovació de l'execució del projecte d'instal·lacions de la conducció de gas natural Guardamar del Segura-Torrevieja-Orihuela-Pilar de la Horadada, que discorre pels termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, així com de l'estudi de l'impacte ambiental, presentat per Gas Natural Cegas, SA. CBREDE/2005/30/03. [2005/M11894]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i al que preceptua el Decret 162/1990, de 15 d'octubre, sobre Impacte Ambiental, se sotmet a informació pública el següent projecte d'autorització administrativa.
  
Peticionari: Gas Natural Cegas, SA, CIF: A-08009722, amb seu social al carrer del Gravador Esteve, número 14, 46279 València.
  
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions de la conducció de gas natural Guardamar del Segura-Torrevieja-Orihuela-Pilar de la Horadada, que discorre pels termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, així com de l'estudi de l'impacte ambiental.
  
Característiques de les instal·lacions:
  
Tipus de gas: gas natural en canalització soterrada.
  
La conducció té el seu origen en la canonada d'eixida l'estació de regulació i mesurament pertanyent al projecte conducció de gas natural AS-15 antena a Torrevieja, de polietilé PE-100 SDR 17,6 amb diàmetre nominal 200 en MPB 4 bar, pertanyent a Gas Natural SDG, SA, al terme municipal de Guardamar del Segura. Així mateix, el traçat finalitzarà en les vàlvules de línia que s'instal·laran a les entrades dels nuclis urbans de Guardamar del Segura i Pilar de la Horadada.
  
La longitud de la canalització total projectada és de 32.655 metres.
  
Àrea d'autorització: l'autorització afecta els termes municipals de Guardamar del Segura, Torrevieja, Orihuela i Pilar de la Horadada.
  
Pressupost: dos milions nou-cents nou mil sis-cents setanta euros amb vint cèntims (2.909.670,20 €).
  
El projecte inclou plans parcel·laris i la relació concreta i individualitzada de béns i drets afectats.
  
Afectació a finques particulars derivada de la construcció del projecte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de 3 metres d'amplària, 1,5 a cada costat de l'eix, per on discorrerà soterrada la canonada i els cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
  
1) Prohibició d'efectuar treballs de llaurada o semblants a una profunditat superior a 50 centímetres, així com de plantar arbres o arbustos de tija alta i efectuar moviments de terres en la franja a què es referix l'apartat A.
  
2) Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a 5 metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3) Lliure accés del personal i els equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
4) Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres que es reflectisca, per a cada finca en els plans parcel·laris d'expropiació i en la qual es farà desaparéixer tot obstacle. En esta zona es realitzaran les obres necessàries per a la col·locació i instal·lació de la canalització i dels elements annexos, amb execució dels treballs o les operacions necessàries als dits fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'1 metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més 1 metre a cada costat. Estes franges estan subjectes a les limitacions següents:
  
- Prohibició d'efectuar treballs de llaurada o semblants a una profunditat superior a 50 centímetres, així com de plantar arbres o arbustos i realitzar tot tipus d'obra a una distància inferior a 1,5, a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o a arrancar els arbres o arbustos que hi haguera a distància inferior a la indicada.
  
- Lliure accés del personal i els equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer tot obstacle, així com realitzar les obres necessàries per a la col·locació i el muntatge de les instal·lacions i dels elements annexos, amb execució de les obres o les operacions necessàries als dits fins.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terreny d'1 metre a cada costat de l'eix de la línia i en tot el seu traçat, que implicarà el lliure accés del personal i els equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer de la Rambla de Méndez Núñez, 41'5a planta, Alacant (03634), i presentar, en dos exemplars, en el dit centre les al·legacions que consideren oportunes en el termini de 20 dies a partir del següent al de la inserció d'este anunci.